สวัสดีค่ะ ประจำเดือนมาตั้งแต่วันที่9/8/61 จนวันนี้ 22/8/61 เป็นเวลา 14วันแล้วค่ะ และยังไม่มีวี่แววว่าจะหาย ยิ่งช่วงเข้าตื่นนอน ปจด.จะไหลเหมือนปัสสาวะเลย แต่ดีที่ไม่มีอาการปวดท้องร่วมด้วย เป็นแบบนี้มาเป็นครั้งที่2ครั่งแรก เดือน มิ.ย. ปจด.มา15วัน เดือน ก.ค. ปจด.ไม่มา เดือน ส.ค. ปจด.มา9-22/8/61 ตอนนี้ทีอาการอ่อนเพลีย หน้ามืด ตอนนี้ มีลูก1คน 2ขวบ8เดือน ไม่มีการคุมกำเนิด เนื่องจากอยู่คนละที่กะสามี แต่ก่อนเคยเป็นซีสต์ที่รังไข่แต่หายไปเนื่องจากการตั้งครรภ์ พอเป็น ปจด.นานทำให้เกิดอาการแพ้ผ้าอนามัย คือจะคัน และมีผื่นขึ้น บริเวณจุดซ่อนเร้น พอเกาก็เกิดแผล ต้องทำยังไงบ้างค่ะ ส่วนตัวคิดว่าจะไปตรวจภายในแต่ต้องรอให้ ปจด.หยุดก่อน แต่ตอนนี้ร้นใจ รบกวนคุณด้วยคะ
สวัสดีค่ะ หากมีประจำเดือนมาเป็นเวลานานมากกว่า 7 วัน(menorrhagia) ถือว่าเป็นอากรเลือดออกผิดปกติ โดยอาจเกิดได้จาก1. หากมีเพศสัมพันธ์ อาจเกิดจากภาวะแทรกซ้อนของการตั้งครรภ์ เช่น แท้งคุกคาม เป็นต้น แต่มักมีอาการปวดท้องน้อยร่วมด้วย2. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นหากมีเพศสัมพันธ์ แนะนำควรตรวจหาการตั้งครรภ์ดูด้วยค่ะ แต่หากไม่มีเพศสัมพันธ์ แนะนำว่าควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ เพราะหากปล่อยให้มีเลือดประจำเดือนมานานดังกล่าว ก็ทำให้เกิดภาวะโลหิตจางตามมา ซึ่งอาการอ่อนเพลียและหน้ามืดที่เป็นอยู่ น่าจะเกิดจากการมีภาวะโลหิตจางได้ค่ะ